PHOEBE GARNSWORTHY

Napi rituálék

Teremts szépséget és bőséget a körülötted lévő világban

ÉDESVÍZ KIADÓ
BUDAPEST

A fordítás az alábbi kiadás alapján készült:

Phoebe Garnsworthy / Daily Rituals

Lost Nowhere, USA, 2018

Fordító

Erdő Orsolya

Szerkesztő

Besenyő Viktória

Olvasószerkesztő

Szilasi Éva

Copyright © Phoebe Garnsworthy, 2018

Hungarian translation © Erdő Orsolya, 2022

Hungarian edition © Édesvíz Kft., 2022

Cover design © Édesvíz Kft., 2022

Minden jog fenntartva.

A könyv – a kiadó írásos jóváhagyása nélkül – sem egészében, sem részleteiben nem sokszorosítható vagy közölhető, semmilyen formában és értelemben, elektronikus vagy mechanikus módon, beleértve a nyilvános előadást vagy tanfolyamot, a hangoskönyvet, bármilyen internetes közlést, a fénymásolást, a rögzítést vagy az információrögzítés bármely formáját.

ÉDESVÍZ KIADÓ, BUDAPEST

Felelős kiadó Novák András igazgató

Főszerkesztő és műszaki vezető Dudich Ákos

Tipográfia Damuzi Bt.

Borítóterv Goart Design Bt.

Elektronikus formátum
Békyné Kiss Adrien

EPUB ISBN 978-963-507-369-6

MOBI ISBN 978-963-507-370-2

Kedves Olvasó!

Az Édesvíz Kiadó célja megalakulása, 1989 óta, hogy útmutatást, támaszt, kihívást nyújtson azoknak, akik a tudatos önismeret és önfejlesztés egész életen át tartó útjára léptek. A Kiadó csapata azóta is minden nap azon dolgozik, hogy megtaláljuk és megjelentessük azokat a könyveket, amelyek céljai elérésében (vagy keresésében) leginkább segítik Önt.

Ahogy az élet minden területén, könyvkiadói hivatásunkban is a megújulás, az innováció az egyik legfontosabb szempont.

Elkötelezettek vagyunk a nyomtatott és az elektronikus könyvkiadásban egyaránt. Ezért használjuk ki az ebook kínálta lehetőségeket is: ezzel a XXI. századi technikával környezetkímélőbben és az Ön számára is olcsóbban tudjuk eljuttatni Önhöz azt, amit szeretne, mint a nyomtatott verzióval. Ráadásul a régi, boltokban talán már nem is kapható könyveinket digitálisan ismét megtalálhatja.

Az olvasás élménye és szeretete az Édesvíz Kiadó hitvallása: legyen az nyomtatott vagy elektronikus, megvásárolt vagy illegálisan letöltött. Lényeg, hogy az Üzenet, a Könyv eljusson Önhöz.

Ugyanakkor mire Ön ezeket a sorokat olvassa, addigra akár ezernél is több órányi munkánk és jelentős kiadásaink vannak a megjelentetésben.

Ezért hálásan megköszönjük, ha könyvünket illegális letöltés helyett megvásárolja, és ezzel hozzájárul Kiadónk fenntartásához és további könyvek kiadásához. Cserébe mi igyekszünk minden kiadványunkat egyre könnyebben és olcsóbban elérhetővé tenni az Ön számára.

Szívesen fogadunk minden visszajelzést, amelyet megfontolva még többet tehetünk azért, hogy Ön, kedves Olvasó, elégedett legyen Kiadónkkal és könyveinkkel.

Köszönjük együttműködését!

Jó olvasást kíván:

Novák András

alapító tulajdonos

Kapcsolat:

szerkesztoseg@edesviz.hu

www.edesviz.hu

Tartalom

Bevezetés

Készítsd el szent oltárodat!

Útmutatás a napi rituálék használatához

Szeretem magam

Az intuícióm élénk, tiszta, és fényesen ragyog

Szeretet vesz körül

Felsőbb énem mindig vigyáz rám

Fényt sugárzok a lelkemből, harmóniát teremtek magam körül

Mindent megvalósítok, amit elhatározok

Minden válasz, amit keresek, bennem van

Erősebb vagyok, mint tegnap voltam

Hű vagyok magamhoz, és megvédem a határaimat

A mai napon minden manifesztáció megvalósul

Lelkem a varázslat misztikus birodalmában táncol

Angyalokat érzek magam körül

Szeretettel és tisztelettel gondoskodom a testemről

Megbocsátom és elengedem

Hiszek magamban

Szellemi vezetőim mindig velem vannak

Elengedem a félelmet, tudom, hogy minden rendben van

Elengedem a megbánást, és teret adok az újnak

Kedvesen és szeretetteljesen gondoskodom magamról

Korlátlan energia áramlik bennem, amihez bármikor hozzáférhetek

Áldott vagyok

Mindennap a boldogság mellett döntök

Minden döntésem rajtam múlik, senki máson

Békében vagyok

A kapcsolataim teljesítik ki a világomat

Harmóniában vagyok a testemmel

Sugárzóan pozitív gondolkodásom inspirál másokat

Meg tudom gyógyítani magam

Egészséges és gyönyörű vagyok

A valóságomat én teremtem

Emlékeztetés az önszeretetre

Elköteleződés önmagunk mellett

Én vagyok

Energiavédő meditáció

Telihold-rituálé

Kérdések újholdkor

Reggeli rituálék

Jegyzetek

A szerzőről

Ezt a könyvet a felsőbb énednek ajánlom,

a benned lakozó gyönyörű szellemnek, aki megérdemli,

hogy tiszteljék, szeressék és megbecsüljék.

Örökké hálás leszek neked.

Bevezetés

Minden, ami létezik, vibráló energia.

Ezt az energiát – a rezgési frekvenciájától függően – pozitívnak vagy negatívnak nevezzük. A pozitív energia magasabb frekvencián rezeg, mint a negatív energia, és a hasonló frekvenciájú energiák egyesülnek.

Ha először arra összpontosítunk, hogy magasabb rezgésű energiát sugározzunk, akkor mi magunk is ugyanezeket a pozitív vibrációkat vonzzuk, ezáltal felerősítjük a béke, a szeretet és a boldogság bőségét az életünkben.

Az önszeretet és a hála megerősítéseivel pozitív rezgéseket hozhatunk létre. E rituálék mindennapos gyakorlásával megtisztíthatjuk a régi gondolkodási mintákat, képesek leszünk a jelen pillanatra összpontosítani, és ezáltal új utak nyílnak meg előttünk a békés és boldog élethez.

Amennyiben időt szánunk arra, hogy kapcsolatba lépjünk legbelső énünkkel, és tisztelegjünk előtte, nyílt kommunikációs csatornát hozunk létre a lelkünkkel, a teremtés forrásával, és tudatállapotunk közelebb kerül a megvilágosodáshoz.

Most láss neki, és alkosd meg szent oltárodat. Amikor elkészültél vele, olvass tovább, hogy megtudd, hogyan használhatod ezt a könyvet a napi rituálékhoz.

Készítsd el szent oltárodat!

A szent oltárod egy olyan személyes hely, ahol használatba veheted a rendelkezésedre álló spirituális energiát. Ez a saját békés, harmonikus helyed, ebből adódóan tökéletesen megfelel hálaadáshoz, meditációhoz és szertartásokhoz. Az oltár előtti tisztelgés mindennapi gyakorlásával tiszta kommunikációs csatornát hozol létre, melyen keresztül összehangolódhatsz a forrással, a felsőbb éneddel és a benned élő örökkévaló szellemmel.

Első lépésként keress egy helyet az otthonodban, amit a sajátodnak nevezhetsz ki. Ez bármekkora terület és bármilyen anyagú felület lehet.

Gyűjts össze olyan tárgyakat, amelyek a föld, a víz, a levegő, a tűz és a szellem energetikai elemeit képviselik, és tedd őket az oltárod körül az általad kiválasztott helyre.

Mivel ez a te szentélyed, tetszésed szerint dekorálhatod, vagyis bármit elhelyezhetsz itt, ami boldoggá tesz. Mivel az elemi energiák érzékelése személyes értelmezésű, bármi megtestesítheti számodra ezeket az energiákat.

A föld kapcsolódik a természethez, az alapot, a biztonságot és a termést adja. Jelképe lehet egy kristály, egy növény, egy földdel vagy sóval teli tál.

A víz a kiegyensúlyozott érzelmeket képviseli. Elmélkedésre, gyógyításra és ápolásra használjuk. Jelképe lehet egy vízzel teli üveg, egy kagyló vagy egy kisebb tál.

A levegő a tudást, a bátorságot, a tisztánlátást és a tárgyilagosságot képviseli. Jelképezheti madártoll, illóolaj, füstölő vagy harang.

A tűz kreatív és szexuális energiát, erőt és védelmet sugároz. Jelképeként használhatsz gyertyát, fadarabot vagy valamilyen piros színű tárgyat.

A szellem a mi örökkévaló énünk, az életerő forrása. Jelképeként használhatsz tükröt, kristálygömböt, önmagad vagy egy felmenőd képét, esetleg egy szobrocskát.

Amikor elkezded a napi rituálét, úgy mozoghatsz az oltárod körül, ahogy épp szeretnél. Szabadon, kedved szerint mozogj, érezd az elemek vonzását. Minden ember más, ezért ennek a szertartásnak nincs helyes vagy helytelen módja.

Azáltal, hogy csakis magadra összpontosítasz az oltárodnál, hamarosan az érzelmi kiegyensúlyozottság nyugodt és békés állapotát fogod tapasztalni. Miközben elméd a pozitivitásra és a békére hangolódik, minden stressz, aggodalom és félelem köddé válik.

Mindig tarts egy naplót és egy tollat az oltárod mellett, ezeknek jó hasznát veheted a napi rituálék gyakorlásának elmélyítésében. Mivel a naplónkban nyíltan kifejezzük meglátásainkat, a dokumentált látomások és gondolatok segítségével sokkal mélyebbre tekinthetünk, és azt is megtudhatjuk, mi akadályozza a boldogságunkat. Az elmélkedés révén megtapasztaljuk, hogy az oly valóságosnak érzett fájdalom és érzelem idővel elmúlik, és a sérülés az egykori problémák közvetlen eredményeképpen végbement fejlődés iránti csodálattá alakul. Miközben felülvizsgáljuk ezeket a tapasztalatokat, és meghatározzuk szándékainkat, meg kell figyelnünk önmagunkat. Ez erőteljes motivációt jelent, és olyan gondolkodásmódot alakít ki, amely segít, hogy hatalmas dolgokat érhessünk el.

Ez a szent tér a te alkotásod; olyan, mint egy varázsital, amelyből pozitív energiákat nyerhetsz. Oltárod a védelem helye és az inspiráció ápolásának területe.

Útmutatás a napi rituálék használatához

A napi rituálé elkezdéséhez nyisd meg szent teredet a számodra megfelelő módon. Gyújthatsz gyertyát vagy füstölőt, rázhatsz csengőt, ritmikusan ütögethetsz tárgyakat; ezzel fejezed ki, hogy méltányolod a jelenlétüket. Ezt követően hunyd be a szemed, és képzeld el, ahogy az elemi energia összekapcsolódik az energiameződdel. Hatalmas energiabőség áll a rendelkezésedre, készen a hasznosításra.

Vegyél három mély lélegzetet, és véletlenszerűen üsd fel valahol a könyved, vagy válassz ki egy szót a tartalomjegyzékből, amit vonzónak érzel. Ez lesz a napi rituáléd. Mondd ki hangosan!

Figyelmesen hallgasd a szavakat, és koncentrálj arra, amit érzel.

Olvasd el a megerősítés értelmezését, és odaadóan próbáld minél mélyebben a magadévá tenni. Hagyj egy percet arra, hogy a szavak beléd ivódjanak. Végezd el a napi gyakorlatot, és írd le a megadott feladatot a naplódba. Bizonyos gyakorlatokhoz kapcsolatot kell teremtened a külvilággal; ha ez az adott napon nem lehetséges, lépj tovább a naplóíráshoz, és majd máskor térj vissza ide.

Minden olyan megerősítés, amely kényelmetlen érzéseket ébreszt benned, különös figyelmet érdemel. Írd le a megerősítést több példányban, és helyezd el a lakásod különböző pontjain. Napközben rendszeresen és gyakran ismételgesd a mondatokat, majd elalvás előtt még egyszer tedd meg. Ha bármilyen javulást észlelsz, jegyezd fel!

ÉDESVÍZ WEBÁRUHÁZ
AKCIÓK • INFORMÁCIÓK

webaruhaz@edesviz.hu
00-36-30-781-5474
www.edesviz.hu

ÉDESVÍZ KÖNYVESBOLT
1053 BUDAPEST • MÚZEUM KRT. 23.

konyvesbolt@edesviz.hu
00-36-30-919-5314

ÉDESVÍZ KÖZÖSSÉG
ÉRDEKESSÉGEK • KÖNYVRÉSZLETEK • JÁTÉKOK

A mindennapokra!

ÉDESVÍZ KIADÓ

ÉDESVÍZ NAGYKERESKEDÉS
VISZONTELADÓINKNAK

nagyker@edesviz.hu
00-36-30-781-5474

ÉDESVÍZ + magazin
Cikkek az
EGÉSZSÉG • ÖNFEJLESZTÉS • EZOTÉRIA
témaköreiben

Érdekes információk szerzőkről és könyvekről

Keresd a www.edesvizkiado.hu címen